CELEX: C2005/132/63
Language: hu
Date: 2005-05-28 00:00:00
Title: T-139/05. sz. ügy: Charlotte Becker és társai által az Európai Parlament ellen 2005. március 31-én benyújtott kereset

28.5.2005   
            
            
               HU
            
            
               Az Európai Unió Hivatalos Lapja
            
            
               C 132/35
            
         Charlotte Becker és társai által az Európai Parlament ellen 2005. március 31-én benyújtott kereset
   (T-139/05. sz. ügy)
   (2005/C 132/63)
   Az eljárás nyelve: francia
   Charlotte Becker (lakóhelye: Menton [Franciaország]), Seamus Killeen (lakóhelye: Sutton [Dublin]), Rober Payne (lakóhelye: Terenure [Dublin]), Deirdre Gallagher (lakóhelye: Terenure), Paul Van Raij (lakóhelye: Overveen [Hollandia]), Wilhemus Van Miltenburg (lakóhelye: Huizen [Hollandia]), (képviselik: Georges Vandersanden, Laure Levi és Aurore Finchelstein ügyvédek) 2005. március 31-én keresetet nyújtottak be az Európai Közösségek Elsőfokú Bíróságához az Európai Parlament ellen.
   A felperesek keresetükben azt kérik, hogy az Elsőfokú Bíróság:
   
               —
            
            
               semmisítse meg – Deirdre Gallagher kivételével – a felperesek 2004. májusi nyugdíjelszámolásait, és egyben alkalmazzon a felperesek lakóhelye szerinti ország fővárosára, vagy legalábbis a felperesek költségei felmerülésének feltételezett helyére vonatkozó, az eltérő megélhetési költségeket kellőképpen tükröző – így tehát az egyenértékűség elvének megfelelő – kiigazítási együtthatót;
            
         
               —
            
            
               Deirdre Gallagher vonatkozásában semmisítse meg 2004. május havi illetményelszámolását, a rendelkezési állományba helyezése miatt folyósított juttatására a lakóhelye szerinti ország fővárosára, vagy legalábbis a felperes költségei felmerülésének feltételezett helyére megállapított, az eltérő megélhetési költségeket kellőképpen tükröző – így tehát az egyenértékűség elvének megfelelő – kiigazítási együttható alkalmazásával;
            
         
               —
            
            
               kötelezze a Parlamentet a költségek viselésére.
            
         Jogalapok és fontosabb érvek:
   Keresetük alátámasztására a felperesek a T-35/05. sz. ügyben előadottakkal azonos jogalapokat és fontosabb érveket hoznak fel.